Ümumiləşdirici tapşırıqlar
1. Kəndirbaz diqqət etdi ki, o, ayağını kəndirin üzərinə qoyduqda şəkildə təsvir olunan dalğa yaranır. Dalğanın kəndir boyunca yayılma sürəti 2,4 m/san olarsa, dalğanın tezliyini təyin edin.
2. Şəkildə rezin qaytanda 1,4 Hs tezliklə yayılan eninə dalğanın bir hissəsi təsvir edilmişdir. Dalğaların yayılma sürəti nəyə bərabərdir?
3. Arı dəqiqədə 600 dəfə qanad çalır. Qanadların rəqs periodunu təyin edin. Cavabı saniyə ilə ifadə edin.
4. Qazlarda niyə eninə dalğalar yayılmır?
5. Hovuzda müəyyən tezlikdə səs yayan sualtı dinamik quraşdırılmışdır. Səs dalğasının bir hissəsi suyun alt səthindən əks olunur, bir hissəsi isə sınaraq havaya keçir. Sudan havaya keçərkən səsin ucalığı, dalğa uzunluğu və sürəti necə dəyişəcək? Uyğun kəmiyyət üçün dəyişikliyin müvafiq xarakterini müəyyənləşdirin:
a) artacaq
b) azalacaq
c) dəyişməyəcək

Səsin ucalığı | Səsin dalğa uzunluğu | Səsin sürəti

6. Şaquli şaxtanın girişində atəş açıldı. Əgər onun dərinliyi 340 m olarsa, atəşdən nə qədər vaxt sonra şaxtanın dibindən əks olunan güllənin səsi atıcıya qayıdacaq? Havada səsin sürəti 340 m/san olaraq qəbul edilir.