5. Soyuq havada üç müxtəlif situasiyada insanın bədən istiliyinin dəyişməsinin temperatur-zaman qrafiki verilmişdir.
Qrafikə əsasən aşağıdakı sualları cavablandırın.

1. Sizcə, qalın geyimlər bədənin daxili enerjisinə necə təsir edir?
2. Hərəkətsiz vəziyyətdə bədənin istiliyi necə dəyişir və bu zaman ətrafla enerji mübadiləsi hansı proses vasitəsilə baş verir?
3. Hərəkət etməyə başladıqda bədənin daxili enerjisi necə dəyişir və bunun səbəbi nədir?

6. “Günəş sobası” Günəş şüalarını kiçik sahəyə toplayaraq qidaların isidilməsi üçün istifadə olunur.

1. “Günəş sobası”nda istilik qazana hansı üsulla ötürülür?
2. İstilik izolyatoru hansı istilikvermə prosesinin qarşısını almaq üçün istifadə olunur?
3. “Günəş sobası”nda qazanın üzərinə şəffaf qapaq qoyulur. Bu qapaq hansı istilikvermə prosesini azaltmağa kömək edir?

7. Şəkildə termosun en kəsiyi təsvir olunmuşdur.

1. Termos hansı məqsədlər üçün istifadə edilir? Bu məqsədə necə nail olunur?
2. Termosun içərisindəki vakuum təbəqəsi nə üçündür?
3. Termosun qapağının möhkəm bağlanmasının səbəbi nədir?
4. Əgər termosun daxili təbəqəsi zədələnərsə, bu onun istilik izolyasiya qabiliyyətinə necə təsir edər?

“Günəş sobası”
Termosun en kəsiyi