Qaynama – mayenin bütün həcmində baş verən buxarəmələgəlmə prosesidir. Qaynadıqdan sonra mayenin temperaturu dəyişmir. Mayenin qaynadığı temperatur qaynama temperaturu adlanır.
Qaz (hava) reaktiv mühərriki – öz işində ətraf mühitdən, məsələn, atmosfer havasından istifadə edən mühərrikdir.
Mexaniki dalğa – mexaniki rəqslərin zaman keçdikcə mühitdə yayılma prosesidir.
Mühərrikin faydalı iş əmsalı – mühərrikin gördüyü faydalı işin onun qızdırıcıdan aldığı istilik miqdarına olan nisbəti istilik adlanır. FİƏ yunan hərfi η (eta) ilə işarə olunur və faizlərlə ölçülür:
η =
Af
Q1
· 100% və ya η =
Q1 - Q2
Q1
· 100%.
Raket mühərriki – öz işində ətraf mühitdən, məsələn, atmosfer havasından istifadə etməyən reaktiv mühərrikdir.
Reaktiv hərəkət – cisimdən bir hissə ayrılaraq hərəkət etdiyi zaman cismin özünün əks istiqamətdə hərəkət almasıdır.
Səs dalğaları – elastik mühitdə yayılan və səs duyğusu yaradan mexaniki dalğadır. İnsan qulağı yalnız 16 Hs ilə 20 000 Hs arasında olan səs dalğalarını eşidə bilir.
Səs sürəti – səs dalğalarının vahid zamanda yayıldığı məsafəyə bərabər olan kəmiyyətdir:
Ʋ = λν.
Sublimasiya – maddənin bərk haldan birbaşa qaz halına keçmə prosesidir.
Ultrasəs (latınca “ultra” – yüksək, həddindən artıq) – tezliyi 20 000 Hs-dən yüksək olan səs dalğalarıdır.
Uzununa dalğa – mühit zərrəciklərinin rəqsi hərəkətinin dalğanın yayılma istiqamətinə paralel olduğu dalğadır. Uzununa dalğada mühitin zərrəciklərinin sıxlaşma və seyrəkləşməsi növbə ilə təkrarlanır.
Yanacağın xüsusi yanma istiliyi – ədədi qiymətcə 1 kq kütləli yanacağın tam yanarkən ayrılan istilik miqdarına bərabər fiziki kəmiyyətdir:
q =
Q
m
.
Yanacağın xüsusi yanma istiliyinin BS-də vahidi:
[q] =
[Q]
[m]
= 1
C
kq
.
Yanacağın yanma istiliyi – yanacağın tam yanması zamanı ayrılan enerjidir. Yanacağın yanma istiliyi yanacağın kütləsindən və növündən asılıdır:
Q = qm.
Burada Q – yanacağın yanma istiliyi, m – yanacağın kütləsi, q – yanacağın xüsusi yanma istiliyidir.