Molekulların istilik hərəkəti. Daxili enerji
5
Öyrəndiklərinizi tətbiq edin
Qaz zərrəciklərinin xaotik hərəkətinin modelləşdirilməsi
Şəkildə qapalı qab daxilində müəyyən temperaturda olan dörd müxtəlif qaz zərrəciyinin istilik hərəkətləri oxlarla təsvir edilmişdir. Bu zərrəciklər helium və arqon atomları, hidrogen və oksigen molekullarıdır.
Müzakirə edin:
1. Eyni temperaturda müxtəlif qaz zərrəciklərinin hərəkət sürəti niyə eyni deyil?
2. Qapalı qaba su buxarı daxil edilərsə, onun molekulları helium və oksigenlə müqayisədə necə hərəkət edər?
Öyrəndiklərinizi yoxlayın
1. Şəkildə verilmiş həcmdə hermetik qabda hərəkətdə olan qaz molekullarının modeli təsvir olunmuşdur. Qazın temperaturu artırılarsa, onun təzyiqi və molekullarının sürəti necə dəyişər?
Qazın təzyiqi
Qazın molekullarının sürəti

A) dəyişməz | artar
B) artar | azalar
C) artar | artar
D) artar | dəyişməz
E) dəyişməz | dəyişməz

2. Şəkildə sürtünməsiz hərəkət edə bilən porşenlə təchiz olunmuş silindrdə qaz molekullarının modelləri təsvir edilmişdir. Qazın həcmini dəyişdirmək üçün porşen silindrdə hərəkət etdirilir.
a) Qaz molekullarının istilik hərəkəti silindrdə təzyiqi necə yaradır?
b) Silindrdəki qaz qızdırılarsa, porşen xaricə doğru hərəkət edər. Buna görə cədvəldəki ifadələrdə 3 düzgün müddəa hansıdır?

Müddəa | İşarə (✔)
Qaz molekulları arasındakı orta məsafə artır. |
Qaz molekullarının ümumi kütləsi dəyişməz qalır. |
Qaz molekullarının ölçüsü artır. |
Qaz molekullarının sürəti artır. |
Qaz molekullarının orta kinetik enerjisi azalır. |