II hissə
qapağı ilə porşen arasında həmişə boş fəza – yanma kamerası olur. Yanma kamerası 1 və 2 klapanları ilə təchiz olunmuş iki kanalla – daxilolma və xaricetmə kanalları ilə əlaqələndirilmişdir. Daxilolma kanalından silindrə yanacaq qarışığı axır, xaricetmə kanalından isə yanacağın yanma tullantısı xaric olur. Klapanlar müəyyən edilən iş ardıcıllığına uyğun olaraq avtomatik açılıb-bağlanır. Silindrin qapağında klapanlardan başqa, alışdırma şamı da yerləşir. Onun vəzifəsi elektrik qığılcımı yaradaraq yanacaq qarışığını alovlandırmaqdır.
I takt. Sorma.
Porşen aşağı hərəkət edir. Silindrdə seyrəlmə yaranır, daxilolma klapanı açılır və yanacaq qarışığı silindrə sorulur. Sorma taktının sonunda klapan bağlanır.
IV takt. Xaricetmə.
Genişlənən qazın temperaturu və təzyiqi azalır, porşen yuxarı hərəkət edir, xaricetmə klapanı açılır və yanma məhsulları silindrdən atmosferə xaric olunur. Taktın sonunda xaricetmə klapanı bağlanır və yenidən birinci takt – sorma taktı başlanır.
II takt. Sıxılma.
Porşen yuxarı hərəkət edərək yanacaq qarışığını sıxır. Sıxılma prosesində hər iki klapan bağlı olduğundan yanacaq qarışığı kəskin qızır. Bu taktın sonunda, porşen yuxarı vəziyyətə çatmağa az qalmış şam elektrik qığılcımı yaratmaqla yanacaq qarışığını alışdırır.
III takt. İşgörmə.
Alışma nəticəsində yanma məhsulu olan qaz yaranır. Qazın temperaturu 1600-1800°C, təzyiqi isə 100 atmosferə (» 10 MPa-a) qədər yüksəlir. Qaz sürətlə genişlənərək porşeni böyük qüvvə ilə aşağı itələyir – faydalı mexaniki iş görülür.
Şəkil 6.10. Dördtaktlı karbüratorlu mühərrikin iş prinsipi