Dalğalar
4
İnfraqırmızı dalğaların tətbiqi. İnfraqırmızı dalğalar obyektlərin istilik şüalanmasıdır. Bu dalğalardan gecəgörmə cihazlarında və pultlarda, habelə digər texnoloji qurğularda istifadə olunur. Məsələn, insan bədəni, avtomobil infraqırmızı dalğa şüalandırdığından gecəgörmə cihazının detektoru bu şüaları qəbul edir və qaranlıqda aydın görüntü yaradır (şəkil 4.21).
Şəkil 4.21.
Gecəgörmə cihazı
Görünən dalğaların tətbiqi. Görünən dalğalar insanın təbii görməsini təmin edir. Bu dalğalar insanın gözünə düşərək gözün tor təbəqəsindəki görmə sinirinin uclarına təsir edir və beyində görmə hissi yaradır (şəkil 4.22, a). Görünən dalğalar optik cihazlarda – fotoaparat, teleskop, eynəklərdə və s.-də tətbiq olunur (şəkil 4.22, b).
(a)
(b)
Şəkil 4.22. Görmə (a), optik cihazlar (b)
Ultrabənövşəyi dalğaların tətbiqi. Ultrabənövşəyi dalğalardan sənədlərin və kağız valyutaların həqiqiliyini yoxlamaq üçün istifadə olunur. Belə ki, sənəd və pulun üzərində görünməyən xüsusi boya ilə yazılar yazılır. Həmin hissəyə ultrabənövşəyi işıq düşdükdə yazılar görünür (şəkil 4.23).
Şəkil 4.23.
Ultabənövşəyi detektor
Rentgen şüalarının tətbiqi. Rentgen şüalanmasının tətbiq sahələri çox genişdir. Bura tibbi, elmi və texnoloji prosesləri misal göstərmək olar. Məsələn, insan və heyvanların sümüklərindəki sınıqların aşkar olunmasında rentgen diaqnostikasının əvəzolunmaz rolu vardır (şəkil 4.24).
Şəkil 4.24.
Rentgen
diaqnostikası