| Kərpic sobanı qızdırmaq üçün tələb olunan istilik miqdarı: Q = сkər. · mkər .(t2 – t1). (2) Məsələnin şərtlərinə görə, odunun yanması zamanı ayrılan enerjinin 25%-i kərpic sobanın qızdırılmasına sərf olunur. Gəlin nisbəti yazaq: Qodun – 100% və Q – 25% Deməli: Qodun = 4Q (3) Beləliklə, (1) – (3) ifadələrini nəzərə alsaq, sobada yandırılan odunun kütləsini təyin etmək üçün ümumi düsturu almaq olar: modun = Qodun qodun = 4Q qodun = 4Ckər. · mkər.(t2 - t1) qodun
| Hesablanması
| modun = 4 · 880 · 100 · 60 107 = 2,112 kq. Cavab: 2,112 kq

5. Ötən əsrin 80-ci illərində bəzi rayonlarda qışda sinif otağını çuqun sobalarında daş kömür yandırmaqla qızdırırdılar. Sobanın kütləsi 20 kq-dır. Qızdırma prosesi zamanı sobanın temperaturu 18°C-dən 88°C-yə qədər yüksəlir.
Fərz edək ki, daş kömürün yanması zamanı ayrılan enerjinin 35%-i çuqun sobasının qızdırılmasına sərf olunur.
a) Çuqun sobanı qızdırmaq üçün nə qədər daş kömür yandırıldı?
b) Daş kömürün yanması zamanı atmosferə yanma məhsulu olaraq nə atılır? Bu sobadan istifadə etmək ekoloji baxımdan nə dərəcədə səmərəlidir?
6. Ümumiləşdirici cədvəli tamamlayın.

İstilik mühərriki | Qızdırıcı | İşçi cisim | Soyuducu | FİƏ | Tətbiq sahəsi
Buxar mühərriki |  |  |  |  |
Karbüratorlu mühərrik |  |  |  |  |
Dizel mühərriki |  |  |  |  |
Qaz reaktiv mühərriki |  |  |  |  |
Raket mühərriki |  |  |  |  |

7. Yanacaq ehtiyatı 25 q olan raket modeli şaquli buraxılış zamanı 600 m hündürlüyə qalxmaqla yanacağı tam yandırdı. Qaldırılan faydalı yükün kütləsi 28,3 q-dır. Raket modelinin yanacağının xüsusi yanma istiliyi 5 MC/kq-dır. Havanın müqaviməti nəzərə alınmır (g = 10 N/kq).
Sual. Raket modelinin mühərrikinin FİƏ-si neçə faizdir?
8. Şəkildə sorma, sıxılma, işgörmə və xaricetmə taktları uyğun olaraq hansı rəqəmlər ardıcıllığı ilə işarə edilmişdir?
A) 2, 1, 4, 3 B) 1, 3, 2, 4 C) 2, 4, 3, 1
D) 1, 2, 3, 4 E) 1, 4, 3, 2