II hissə
Öyrəndiklərinizi tətbiq edin

#### Məsələ.

Son 35 ildəki araşdırmalar göstərir ki, Günəşdən Yerə gələn şüalanma enerjisi azalsa da, Yer səthinin orta temperaturu artmışdır. Deməli, Yerdə temperaturun artmasına başqa amillər də təsir edir.
a) Bu amillər hansılardır və onlar temperaturun artmasına hansı yollarla təsir edir?
b) Yer atmosferində temperaturun artması nəticəsində istilik buzlaq ərazilərə hansı üsullarla ötürülür?
Öyrəndiklərinizi yoxlayın
1. Metalların yaxşı istilikkeçirmə qabiliyyətindən hansı məqsədlər üçün istifadə edilir? Misallar göstərin.
2. Təbiətdə konveksiyaya aid hansı nümunələri göstərə bilərsiniz?
3. Tez xarab olan ərzağı uzaq məsafələrə daşımaq üçün istifadə olunan vaqon-soyuducular və avtorefrijeratorlar açıq rəngdə olması ilə seçilir. Vaqon-soyuducular və avtorefrijeratorlar niyə açıq rəngdə hazırlanır?