Dalğalar
4
Elektromaqnit dalğaları mexaniki dalğalardan fərqli olaraq həm mühitdə, həm də vakuumda yayılır. Elektromaqnit dalğaları bir-birini yaratmaqla elektrik və maqnit sahələrinin rəqslərinin fəzada yayılmasıdır (şəkil 4.17).
4.17. Elektromaqnit dalğas
Bu dalğalar vakuumda işıq sürəti ilə, yəni 300 000 km/san sürətlə yayılır. İşığın vakuumdakı sürəti elektromaqnit dalğasının yayıldığı ən böyük sürətdir. Elektromaqnit dalğalarının mühitdəki sürəti vakuumdakı sürətindən kiçikdir. Elektromaqnit dalğalarının müxtəlif növləri var. Onlar dalğa tezliyinə görə bir-birindən fərqlənir. Müxtəlif tezliklərdə olan elektromaqnit dalğaları ətraf mühitə nüfuz edərək bütün məkanı əhatə edir. Bu dalğalar tezlik diapazonlarına görə şərti sərhədlərə ayrılır. Elektromaqnit dalğalarının şkalası bu dalğaların diapazonlara bölünməsini göstərir. Sxem 4.1-də müxtəlif tezlik diapazonlarında xarakteristikaları və alınma üsulları göstərilmiş elektromaqnit dalğalarının şkalası verilmişdir.
Sxem 4.1.
Elektromaqnit dalğaları şkalası