4
Dalğalar
Bəzi təbiət hadisələri güclü səslərlə müşayiət olunur. Belə hadisələrdən biri şimşək çaxmasıdır. Şimşək çaxması baş verəndə onun işığı, demək olar ki, həmin anda görünür, göy gurultusu isə bir qədər gec eşidilir. Dalğaların yaranması və yayılması hələ qədim zamanlardan insanların diqqətini çəkmişdir. Səsin dalğalar şəklində yayılması fikrini ilk dəfə söyləyən isə yunan filosofu Aristotel olmuşdur.
Fransız alimi Marin Mersenn 1640-cı ildə ilk dəfə səsin havada yayılma sürətini ölçmüşdür. O, müəyyən etmişdir ki, atəşin səsi onun dərhal görünən qığılcımından bir qədər sonra eşidilir.
Səs yaradan başqa
hansı təbiət
hadisələrini
bilirsiniz?
Bölmədə öyrənəcəksiniz

- Dalğaların mexaniki və elektromaqnit olmaqla iki növü vardır
- Mexaniki dalğalar mexaniki rəqslərin elastik mühitdə yayılmasıdır
- Mexaniki dalğalar iki növ olur: eninə və uzununa
- Mexaniki dalğaların əsas xarakteristikası onun tezliyi, dalğa uzunluğu və sürətidir
- Səs dalğaları da mexaniki dalğadır
- Səs dalğasının yaranması, yayılması və əsas xarakteristikaları maraqlı təcrübələrlə müşahidə olunur və ölçülür
- Səsin xassələrinin fizioloji və fiziki əsaslarının qarşılıqlı əlaqəsi var
- Elektromaqnit dalğaları bir-birini yaradan elektrik və maqnit sahələrinin fəzada rəqslərinin yayılmasıdır və onlar tezlik diapazonuna görə təsnif edilir