II hissə
Elektromaqnit dalğalarının
tətbiqi
Alçaqtezlikli elektromaqnit dalğaları. Bu dalğalar sənaye elektrotexnikasında, elektrik enerjisinin istehlakçılara çatdırılmasında, elektrik mühərriklərində və s. istifadə olunur (şəkil 4.18).
Elektrik mühərriki
Transformator
Şəkil 4.18.
Şəkil 4.19.
Radiodalğalar
Radiodalğaların tətbiqi. Elektromaqnit dalğaları informasiyanın radio və televiziya vasitəsilə ötürülməsini təmin edir. Bu prosesdə səs dalğaları (mexaniki dalğalar) mikrofon (qəbuledici) vasitəsilə elektromaqnit dalğasına çevrilir və ötürücülərlə radio, yaxud televiziya stansiyalarına göndərilir. Həmin dalğalar radio və ya televiziya vasitəsilə yenidən eşidilə bilən səs dalğalarına (mexaniki dalğalara) çevrilir (şəkil 4.19).
Şəkil 4.20.
Mikrodalğalı soba
Mikrodalğaların tətbiqi. Mikrodalğalar məişətdə və müasir texnologiyada geniş istifadə olunur. Məişətdə bu dalğalar mikrodalğalı sobalarda tətbiq edilir. Bu sobalar qidanı qızdırmaq üçün istifadə olunur. Sobada mikrodalğalar maqnetron adlanan xüsusi qurğudan keçir. O, elektrik enerjisini mikrodalğalı şüalanmaya çevirir. Mikrodalğalar yalnız su molekullarını rəqs etdirərək qızdırır, buna görə də o, su tərkibli maddələri isidir (şəkil 4.20). Mikrodalğalı sobaya quru kağız qoyulsa, onun temperaturunda çox az dəyişiklik baş verər.