II hissə
Öyrəndiklərinizi tətbiq edin
Niyə rezin şar butulkaya soruldu?
Ləvazimat: şüşə butulka, rezin şar, isti və soyuq su, sap.
İşin gedişi:
1. Butulkaya isti su doldurun (a).
2. Bir neçə dəqiqədən sonra suyu boşaldın və dərhal butulkanın boğazına rezin şar keçirib sapla bağlayın.
3. Butulkanı soyuq su şırnağının altına tutun (b) və şarın butulkanın içərisinə tədricən sorulduğunu izləyin (c).
a)
b)
c)
Müzakirə edin:
• Niyə butulkanı soyutduqda rezin şar onun içərisinə soruldu? Cavabınızı əsaslandırın.
Öyrəndiklərinizi yoxlayın
1. Bir ucu divara bərkidilmiş L çubuğu eyniölçülü M və N təkərləri arasında yerləşdirilmişdir. Çubuq qızdırıldıqda baş verən hadisə üçün hansı müddəa düzgündür (təkərlərin istidən genişlənməsi nəzərə alınmır)?
1) M təkəri saat əqrəbinin hərəkəti istiqamətində dönər.
2) M təkəri saat əqrəbinin hərəkətinin əksi istiqamətində dönər.
3) N təkəri saat əqrəbinin hərəkəti istiqamətində dönər.
4) N təkəri saat əqrəbinin hərəkətinin əksi istiqamətində dönər.
5) M təkəri N-ə nisbətən çox dönər.
A) 1, 4 və 5 B) 1 və 4 C) 2 və 4 D) 1, 3 və 5 E) 2, 3 və 5
2. Cisim istidən genişlənərsə, onun molekullarının ölçüsü necə dəyişər?
3. Şəkildə qızdırılan cismin molekullarının vəziyyətinin dəyişməsi təsvir edilmişdir. Bu cisim üçün aşağıdakı müddəalardan hansı doğrudur?
1) Molekullarının hərəkət sürəti artır.
2) Molekullar arasındakı məsafə artır.
3) Molekulların xətti ölçüləri artır.
4) Molekulların sayı artır.
5) Molekulların xətti ölçüləri dəyişmir.
A) 1, 3 və 4 B) 1, 2 və 5 C) 3 və 4 D) Yalnız 1 E) Yalnız 2