II hissə
Dalğa hansı tezliklə yayılır?
Şəkildə qaytan boyunca yayılan eninə dalğa təsvir olunmuşdur. Dalğanın yayılma sürəti 54 m/san-dir. Dalğa mənbəyinin rəqs tezliyi nəyə bərabərdir?
Müzakirə edin:
1. Qaytanda yaranan dalğanın uzunluğu nə qədərdir?
2. Dalğa mənbəyinin rəqs tezliyini hansı düsturla təyin etmək olar?
Məsələ həlli
Dalğa uzunluğu 2 m
olan dalğa 10 saniyədə
40 m məsafəyə yayılıb.
Rəqs periodu nəyə
bərabərdir?

#### Verilir | #### Həlli | #### Hesablanması
λ = 2 m, t = 10 san, l = 40 m. T – ? | Dalğanın t müddətində yayıldığı məsafə: l = Ʋt. Bu ifadədə dalğa sürətinin uyğun düsturu nəzərə alınır: l = Ʋt = λ T · t. Sonuncu ifadədən period təyin edilir: T = λt l . | T = 2 · 10 40 = 0,5 san

Öyrəndiklərinizi tətbiq edin
Qrafikə əsasən dalğanın amplitudunu,
periodunu və tezliyini təyin edin.
Öyrəndiklərinizi yoxlayın
1. Şəkildə eninə dalğanın sxemi təsvir olunmuşdur. Təsviri iş vərəqinə çəkin. Xətkeş vasitəsilə dalğanın amplitudunu və dalğa uzunluğunu ölçün. Nəticəni metrlə ifadə edin.
2. Verilmiş dalğa təsvirini iş vərəqinə çəkin.
a) Bu dalğa ilə eyni tezlikli, lakin böyük amplitudlu dalğanı necə təsvir etmək olar?
b) Bu dalğa ilə eyni amplitudlu, lakin böyük tezlikli dalğanı necə təsvir etmək olar?