Ümumiləşdirici tapşırıqlar
1. Eyni növ və eyni miqdarda qaz olan qablarda yad hissəciklərin 20 saniyəlik hərəkəti onlayn simulyasiya proqramı ilə təsvir edilmişdir.

1. Yad hissəciyin bu cür hərəkətinin səbəbi nədir və o necə adlanır?
2. Hər iki trayektoriyanın çəkilməsinə eyni zaman sərf olunsa da, trayektoriyaların uzunluğu və forması niyə fərqlidir?
3. Qaba bu hissəcik əvəzinə kütləsi 2 dəfə kiçik olan başqa bir hissəcik daxil edilərsə, onun hərəkəti necə dəyişər?

2. Şəkildə klinik və infraqırmızı termometrlər təsvir edilmişdir.

1. Termometrlərin iş prinsipləri arasında hansı fərqlər var?
2. Termometrlərin özünəməxsus hansı üstünlükləri mövcuddur?

3. Şəkil a-da alüminium və dəmir zolağından ibarət bimetal lövhənin otaq temperaturunda (20°C) görüntüsü təsvir edilmişdir. Alüminium zolağının istidən genişlənməsinin dəmirin istidən genişlənməsindən daha yaxşı olduğunu nəzərə alsaq, bimetal lövhə uyğun olaraq şəkil b və c təsvirlərindəki formanı hansı temperaturlarda ala bilər?

| Şəkil (b) | Şəkil (c)
A) | 60°C | 5°C
B) | 5°C | 60°C
C) | 60°C | 60°C
D) | 5°C | 5°C
E) | 11°C | 22°C

4. Temperaturu 60°C olan suya metal, taxta və plastik qaşıqlar daxil edilir və bir müddət gözlənilir.

1. Qaşıqların suyun daxilindəki hissəsinin temperaturu eyni olacaq, yoxsa fərqli? Səbəbini izah edin.
2. Hər üç qaşığın temperaturunu ən sadə üsulla necə müəyyən etmək olar?
3. Qaşıqlar daxil edildikdən bir müddət sonra suyun temperaturu 20°C azaldı. Suyun son temperaturu neçə Kelvin oldu?