II hissə
Qamma şüaların tətbiqi. Bu şüalanma təbabət, elm, sənaye və təhlükəsizlik daxil olmaqla müxtəlif sahələrdə geniş tətbiq olunur.
Təbabətdə: müxtəlif xəstəliklərin diaqnozu və müalicəsi. Məsələn, xərçəngi aşkar etmək, daxili orqanları yoxlamaq və şişlərin müalicəsi üçün tətbiq olunur (şəkil 4.25).
Elmdə: nüvə reaksiyalarının xassələrini öyrənmək, radioaktiv izotopları tədqiq etmək, nüvə və atomların fotoşəkillərinin çəkilməsi və s. istifadə olunur.
Şəkil 4.25.
Xərçəngin şüa terapiyası
•DÜŞÜN
•MÜZAKİRƏ ET
•PAYLAŞ
İnternet resurslarından istifadə etməklə rentgen və qamma şüalanmasının tətbiqinə aid bir misal göstərin.
Öyrəndiklərinizi tətbiq edin
1. Aşağıdakı elektromaqnit şüalanma növlərindən hansının dalğa uzunluğu ən qısadır?
A) Radiodalğalar B) Görünən işıq C) Qamma şüalanma
D) Mikrodalğalar E) Rentgen şüalanması
2. 500 kHs tezliyində yayımlanan radiostansiyanı eşitmək üçün radioqəbuledici hansı dalğa uzunluğuna köklənməlidir?
Öyrəndiklərinizi yoxlayın
1. Elektromaqnit dalğaları şkalası nəyi ifadə edir?
2. Şəkildə elektromaqnit dalğa şkalası təsvir olunmuşdur:
a) Rəqəmlərdən hansı (1-5) elektromaqnit dalğalarının infraqırmızı diapazonuna uyğundur?
b) Rəqəmlərdən hansı (1-5) elektromaqnit dalğalarının ultrabənövşəyi diapazonuna uyğundur?
c) Rəqəmlərdən hansı (1-5) elektromaqnit dalğalarının radiodalğa diapazonuna uyğundur?